́мся ны́нѣ бг҃олюби́віи, и трапе́зы духо́вныя насы́щшеся, сего̀ созыва́етъ на́съ всечс̑тно́е торжество̀ своея̀ па́мяти, ст҃и́телей бжс̑твенная тро́ица, и питія̂ предлага́ютъ по проше́нію коегѡ́ждо, пріиди́те ѻбѣ́дуимъ, и хвалу̀ принесе́мъ на́шымъ, ра́дуйтеся гл҃го́люще, благослове́нніи ло́зы, мѷроуха́нніи гро́зды, пи́во духо́вное иска́пающи, и ду́ши вѣ́рныхъ люде́й свои́хъ напая́ющи, ра́дуйтеся свѣти́льницы пресвѣ́тли, заре́ю бл҃гоче́стія вселе́нную ѡзаря́ющи, ра́дуйтеся всея̀ се́рбіи, просвѣти́теліе и учи́теліе, всебл҃же́ни іера́рси хрс̑то́ви, ст҃и́тєли са́вво, арсе́ніе, маѯі́ме, въ свѣ́ту невече́рнему я́кѡ преста́вльшеся, со апс̑ли весели́теся, хрс̑то́ву предстоя́ще прс̑то́лу, хода́тайствуйте ми́ръ мі́ру, и ѻте́честву избавле́ніе, и душа́мъ на́шымъ ве́лію ми́лость